“นายกฯ” รับเซ็นส่งตัว “บิ๊กโจ๊ก” กลับสตช. หลังผลสอบไม่ได้ข้อยุติ
“นายกฯ” รับเซ็นส่งตัว “บิ๊กโจ๊ก” กลับสตช. หลังผลสอบไม่ได้ข้อยุติ
“นายกฯ” รับเซ็นส่งตัว “บิ๊กโจ๊ก” กลับสตช. หลังผลสอบไม่ได้ข้อยุติ
9 มี.ค. 2564

พล.อ.ประยุทธ์ จันทร์โอชา นายกรัฐมนตรีและรมว.กลาโหม กล่าวถึงกระแสข่าวว่านายกรัฐมนตรีได้ลงนามในคำสั่งเพื่อโอนย้าย พล.ต.ท. สุรเชษฐ์ หักพาล ที่ปรึกษาพิเศษประจำสำนักนายกรัฐมนตรี กลับเข้ารับราชการที่สำนักงานตำรวจแห่งชาติ (สตช.) จริงหรือไม่ ว่า ไม่ใช่การลงนาม แต่เป็นเรื่องของการทำงานที่โยกมา เมื่อสอบแล้วยังไม่ได้ข้อยุติก็ส่งกลับไปและไปสอบต่อ
ส่วนที่พล.ต.ท. สุรเชษฐ์ เคยฟ้องนายกรัฐมนตรีนั้น พล.อ.ประยุทธ์ กล่าวว่า ก็เรื่องของเขาให้เป็นเรื่องทางกฎหมาย ซึ่งไม่เกี่ยวข้องกัน
ด้านนายวิษณุ เครืองาม รองนายกรัฐมนตรี กล่าวว่า คำสั่งของนายกรัฐมนตรีคือให้พิจารณาทุกคนที่ค้างอยู่เวลานี้ประมาณ 60 คน ส่วนรายละเอียดอยู่ที่สำนักนายกรัฐมนตรีพิจารณา หากยังมีคดีติดอยู่ที่คณะกรรมการป้องกันและปราบปรามการทุจริตแห่งชาติ (ป.ป.ช.) อาจจะดำเนินการยาก